Kotleba, Marian, poslanec NR SR (2021-11-12):
Vážení kolegovia, vážení občania, celý deň, celý deň môžte počúvať realitu o tom, čo tu vláda na vás chystá. Ja musím to znova zdôrazniť, lebo je to skutočne nevídané. Bez očkovania a bez testov sa nedostanete do práce. Bez očkovania a bez testov sa už do práce po novom nedostanú ani vojaci, policajti, finančáci, siskári a neviem kto všetko v štátnych službách. Bez očkovania a bez testov sa po prijatí tohto balíku jednoducho Slovensko rozdelí veľmi výrazne na ľudí slobodných a na ľudí tých, ktorí budú odsunutí nie na druhú, ale na štvrtú koľaj. Po prijatí tejto novely zamestnanci stratia svoje základné právo na spravodlivú mzdu, pretože keď sa previnia tým, že nebudú mať očkovanie alebo test, nie tým, že by zlyhali v práci, nie tým, že by si neplnili pracovné úlohy, ale tým, že nebudú očkovaní a nebudú mať test, tak dostanú voľno, neplatené voľno, takže pôjdu mimo prácu, mimo výplatu na neurčitý dlhý čas. Toto všetko nás čaká, ak bude táto totalitná, neľudská, absolútne cynická novela schválená. Neprináša nič o skvalitnení zdravotnej starostlivosti. Neprináša nič o tom, že by vláda konečne sa začala zaoberať ľuďmi, ktorí sú reálne chorí, ani tými, ktorí sú v ohrození možno života, ale prináša len ďalšie dôvody na zvýšenie všeobecného stresu na Slovensku, na ďalšie dôvody toho, aby sa ľudia báli o to, čo bude zajtra, čo bude o týždeň. A preto, vážení občania, vás chcem vyzvať, už nemôžme byť ľahostajní. Už nemôžte byť ľahostajní. Všetci zamestnanci, bez ohľadu na prácu, bez ohľadu na to, v akom sektore pôsobia, všetci zamestnanci budú po tejto novele ohrození. Všetci zamestnávatelia budú tlačení do pozície, aby boli predĺženou rukou štátu, aby namiesto štátu začali šikanovať svojich zamestnancov, aby firmy začali šikanovať okrem zamestnancov aj svojich klientov a jednoducho, aby každý na každého donášal. Za všetko hovorí citát: „Budete bez očkovania a bez testu obslúžení v reštaurácii, volajte políciu.“ Kde sa to ideme dostať?! A preto znova z tohto miesta ako zhrnutie celodennej debaty k tomuto hroznému návrhu zákona a viacerých zákonov vás vyzývam, príďte všetci na protest 17. novembra do Bratislavy a hlavne vyzývam odbory, nájdite konečne v sebe odvahu na vyhlásenie generálneho štrajku. Len skutočný generálny štrajk dokáže zamávať s touto vládou. Len zastavenie prevádzok, zastavenie Slovenska im dokáže ukázať, že sa viac nenecháme otročiť, že nenecháme zo seba robiť otrokov, skláňať hlavy až po zem. Nič iné, nič iné ich nezastaví. Nič iné ich nezastaví. Ak by v pondelok ľudia neprišli do práce, ak by v pondelok odborári povedali, dnes to začína. Máme utorok, v stredu je sviatok. Vo štvrtok, vážení občania, by vláda hrala úplne inú pesničku. Vo štvrtok by títo zradcovia národa hrali úplne inú pesničku. By vás prosili, aby ste prišli do práce. Nieže by sa vám ďalej vyhrážali, že bez očkovania, bez testu nemôžte nikam ísť, ani do svojej vlastnej roboty a že vás vyhodia, ale by vás prosili, aby ste prišli do práce, bez ohľadu na pandémiu, bez ohľadu na ich vymyslené štatistiky. Zrazu by vás potrebovali v robote, zrazu by potrebovali každého jedného človeka. Odborári, máte to v rukách. Ak nie ste kúpení, ak neslúžite tejto vláde, vyhláste od pondelka do stredy generálny štrajk a zrazu sa to tu všetko zmení. Uvidíte, ako veľmi rýchlo sa bude dať úspešne meniť a manažovať táto pandémia, ako veľmi rýchlo a úspešne začnú liečiť ľudí v nemocniciach, ako veľmi rýchlo vláda pochopí, že vyhadzovať ľudí z práce nie je riešenie. Ale o tom nemôžme rozhodnúť my, opoziční politici. O tom musia rozhodnúť odborové zväzy. A naozaj, ak chcete plniť svoju úlohu, ak ste naozaj stále zástupcami zamestnancov, naberte odvahu a vyhláste dnes alebo zajtra od pondelka do stredy generálny štrajk, ktorý je jediným liekom na túto vládnu a mediálnu pandémiu, ktorá na Slovensku začne valcovať a ničiť prácu a životy čoraz väčšieho počtu obyvateľov. Ďakujem pekne. A, odborári, do vás sa vkladá naša dôvera, do vás sa vkladá dôvera ľudí na celom Slovensku, že sa skutočne za tých zamestnancov konečne postavíte.